Bolses de Trabayu y Llistes
#000002
”Xúnete a la construcción d’una cultura de la prevención en materia de Seguranza, Salú y Trabayu”.
#000006
Dende SUATEA y la Confederación-Intersindical queremos xuntanos a esta conseña propuesta pola OIT pa 2015, onde una cultura estatal de prevención en materia de seguranza y salú nel trabayu implica’l respetu del derechu a gociar d’un mediu ambiente de trabayu seguru y saludable a tolos niveles; la participación activa de los gobiernos, los/es empleadores y los/es trabayadores p’asegurar un mediu ambiente de trabayu seguru y saludable al traviés d’un sistema de derechos, responsabilidaes y deberes definíos y l’atribución de la máxima prioridá al entamu de la prevención.
#000007
Esti añu la OIT celebra’l Día Mundial de la Seguranza y la Salú nel Trabayu col envís de promover la prevención d’accidentes de trabayu y enfermedaes profesionales en tol mundu. Trátase d’una campaña de sensibilización que tien l’oxetivu en centrar l’atención a nivel internacional sobre los nuevos tendencies nel ámbitu de la seguranza y la salú nel trabayu y sobre la magnitú de les mancadures, enfermedaes y muertes rellacionaes col trabayu.
#000008
N’España les socesives reformes llaborales dexáronnos una medría curiosa de los accidentes de trabayu, que pasaron de 1.156.574 a 1.170.602 de los que los accidentes con baxa efectiva fueron más del 70% de los totales. Les muertes por accidentes de trabayu nel 2014 fueron de 111. Amás, les enfermedaes profesionales xubieron nes estadístiques declaraes -que nes ensin declarar ye tovía mayor- dende los 16.901 en 2013 a los 17.260 en 2014.
#000009
Dende SUATEA y dende la Confederación-Intersindical vemos que la mano d’obra, el trabayu, ye consideráu como una mercancía cola que s’axusta escaeciendo los principios fundamentales que rixen les rellaciones ente los Estaos y les empreses declaraes na fundación de la OIT. Ye especialmente grave’l casu de les multinacionales, que son responsables del 60% del comerciu mundial, y que son les principales xeneradores de desigualdaes al nun aplicar les lleis n’España y otros países, yá sía, en contratos económicos, como en condiciones de trabayu, cuestiones mediu-ambientales, etcétera.
#000010
Dende SUATEA y la Confederación-Intersindical esiximos:
#000011
Por ello, dende SUATEA Y LA CONFEDERACIÓN-INTERSINDICAL plantegamos que se defenda dende’l gobiernu a les instituciones clave que determina la nuesa llei de Prevención y Salú Llaboral, que precisamente anguaño cumple 20 años dende la so promulgación, y fagan coles mesmes unes polítiques de distribución de la riqueza per aciu d’unos xornales mínimos xustos y dignos basaos na negociación colectiva que ye la garantía, tamién, de la nuestra llibertá sindical, y que podamos reducir la desigualdá social y económica esistente nel nuestru país que fai qu’un 20% de la población tea en condiciones de marxinalidá y probitú.
#000013
Interina, interín ¿sabes que tán abusando de ti?
#000021
Poles 23h llectives. Ye de xusticia.
#000024